Rayberîya Têgêrayîşê Ciwanan ê Şorişgêran, Yewîya Cinîyan ê Ciwanan ê Tebqa de ciwanan bi rayraşîyayîşêkê meşaleyînî gef û hêrişê dewleta tirke yê vera Rojawanî protesto kerdî.
Rayraşîyayîşî verê Muştegehê Cinîyan ê Zenûbîya de dest pêkerd û tede meşale, fotografê şehîdan, alayê ciwanan ê şorişgêran û pankarta bi nuşteyê 'Îşxalê Tirkîya rê ney' ameyî kiriştene.
Ciwanan dima eşkerayîye daye û ard ziwan ke ê do qetî rayîr medê îşxalî, heta peynîye do xo ver bidê. Ciwanan paştî daye çalakîya Keyeyanê Şehîdan a Berê Sêmalka û azadîya Rayberê Şarê Kurdî Abdullah Ocalanî waşte.
